paragraph_text: Bachata je posebno postala popularna u ruralnim područjima Dominikanske Republike. Tematika bachate je često romantična, osobito česte teme o tugi i ljubavi. Originalni početni naziv žanra bio je "amargue" ("ogorčenost" ili "gorka glazba"), sve dok se nije počeo koristiti neutralniji naziv "bachata". Zajedno s glazbom, postao je popularan i istoimeni ples, koji je evoluirao i razvijao se paralelno s glazbom bachate. Osnovni glazbeni instrumenti su: gitare, bongo bubnjevi i güira (vrsta udaraljki).